钦定古今图书集成/历象汇编/庶征典/第129卷 > 元二
## 钦定古今图书集成/历象汇编/庶征典/第129卷 > 元二

### 武宗至大元年大水

按《元史武宗本纪》：“至大元年七月，济宁路雨水平地
丈馀，暴决入城，漂庐舍，死者十有八人。真定路淫雨，
大水入南门，下注槁城，死者百七十人。彰德、卫辉二
郡水，损稻田五千三百七十顷。”

至大二年，河决。

按《元史武宗本纪》：“二年七月癸未，河决归德府境。己
亥，河决汴梁之封丘。”

至大三年，大水。

按《元史武宗本纪》，“三年七月丁酉，汜水，长林、当阳、夷
陵、宜城、远安诸县水。”　按《五行志》：“三年六月，洧川、鄄
城、汶上三县水，峡州大雨，水溢，死者万馀人。七月，循
州、惠州大水，漂庐舍二百九十区。”

至大四年，仁宗即位，大水。

按《元史仁宗本纪》，“四年三月庚寅即位。六月己巳，河
间、陕西诸县水旱伤稼，济宁、东平、归德、高唐、徐、邳诸
州水。七月，江陵属县水，民死者众。九月，江陵路水，漂
民居，溺死十有八人。”　按《五行志》：“四年六月，大都三
河县、潞县，河东祁县、怀仁县，永平丰盈屯雨水害稼。
七月，东平、济宁、般阳、保定等路大水。江陵松滋县，桂
阳”临武县水。

### 仁宗皇庆元年河溢大水海溢

按《元史仁宗本纪》，“皇庆元年二月壬申，以霸州文安
县屯田水患，遣官疏决之。”　按《五行志》：“皇庆元年五
月，归德睢阳县河溢。六月，大宁水达达路雨。宋瓦江
溢，民避居亦母儿乞岭。八月，松江府大风，海水溢。
皇庆二年大水，河决海溢。”

按《元史仁宗本纪》，“二年五月辛丑，辰州水。六月甲申，
河决陈亳雎州开封陈留县，没民田庐。八月戊午朔，
扬州路崇明州大风，海潮泛溢，漂没民居。”　按《五行
志》：“二年五月，辰州沅陵县水。六月，涿州范阳县、东安
州宛平县，固安州、霸州益津、永清、永安等县雨水，坏
田稼七千六百九十馀顷。八月，崇明、嘉定二州大风
海”溢。

### 延祐元年大水河决

按《元史仁宗本纪》，“延祐元年五月，武陵县霖雨溢，溺
死居民，漂没庐舍、禾稼。七月乙亥，沅陵、卢溪二县水，
武清县浑水堤决，淹没民田，发粟赈之。”“八月丁未，台
州、岳州、武冈、常德、道州等路水。九月，肇庆、武昌、建德、
建康、南康、江州、袁州、建昌、赣州、杭州、抚州、安丰等路
水。十二月壬午，汴梁南阳、归德、汝宁、淮安水。”　按《五
行志》：“延祐元年五月，常德路武陵县雨水坏庐舍，溺
死者五百人。六月，涿州范阳、房山二县浑河溢，坏民
田四百九十馀顷。”

延祐二年，河决大水，江水溢。

按《元史仁宗本纪》，“二年六月乙未，河决郑州。七月，漷
州昌平、香河、宝坻等县水，没民田庐。”　按《五行志》：“二
年六月，河决郑州，坏汜水县治。七月，全州、永州江水
溢害稼。”

延祐三年，河决。

按《元史仁宗本纪》，“三年六月丁酉，河决汴梁，没民居。”
按《五行志》：“三年四月，颍州泰和县河溢。七月，婺源
州雨水，溺死者五千三百馀人。”

延祐四年正月，解州“盐池水。”

按《元史仁宗本纪》不载。　“按《五行志》”云云。

延祐六年，大水，河溢。

按《元史仁宗本纪》，“六年六月丁丑，汴梁、益都、般阳、济
南、东昌、东平、济宁、泰安、高唐、濮州、淮安诸处大水。”
按《五行志》：“六年六月，河间路漳河水溢，坏民田二千
七百馀顷。辽阳、广宁、沈阳、永平、开元等路水。大名路
属县水，坏民田一万八千顷。汴梁归德、汝宁、彰德、真
定、保定、卫辉、南阳等郡大雨水。”

延祐七年，英宗即位，大水，淮水溢，河决。

按《元史英宗本纪》。七年三月庚寅即位。“四月，亳州水。
六月丁丑，棣州、高邮、江陵水。七月，后卫屯田及颍息、
汝阳、上蔡等县水。八月壬申，河间路水。九月癸巳，沈
阳水旱害稼。十二月癸酉，河决汴梁原武。浸灌诸县。
滹沱决。文安、大成等县。浑河溢。坏民田庐”　按《五行
志》：“七年四月，安丰、庐州淮水溢。损禾麦一万顷。”城父县水。五月，江陵县水。六月，棣州、德州大雨水，坏田四
千六百馀顷。八月，霸州文安、大成二县滹沱河溢，害
稼。汾州平遥县水。

### 英宗至治元年浑河溢大水海水漳水汉水溢

按《元史英宗本纪》，“至治元年六月己巳，霸州大水，浑
河溢。七月壬申，辽阳、开元等路及顺州邢台等县大
水。丙子，淮安路属县水。戊寅，通州潞县榆棣水决。庚
辰，滹沱河及范阳县巨马河溢。乙酉，大雨，浑河防决。
己亥，蒲阴县大水。七月庚子，蓟州平谷、渔阳等县大
水。大都、真定、大名、济宁、东平、东昌、永平等路，高唐、曹”
濮等州乞儿吉思部水。八月壬寅，安陆府水，坏民庐
舍。甲辰，高邮兴化县水。壬戌，淮安路盐城、山阳县水。
雷州路海康、遂溪二县海水溢，坏民田四千馀顷。九
月庚子，安陆府汉水溢，坏民田。十月癸丑，内郡水。己
未，肇庆路水。十二月己未，真定、保定、大名、顺德等路
水。乙丑，归德、辽阳、通州等处水。　按《五行志》：“至治元
年七月，顺州邢台、沙河二县，大名魏县，永平石城县
大水，彰德临漳县水溢。大都固安州，真定元氏县，东
安宝坻县，淮安清河、山阳等县水。八月，安陆府雨七
日，江水大溢，被灾者三千五百户。”

至治二年，河溢。大水，江溢。

按《元史英宗本纪》：“二年正月辛巳，仪封县河溢，伤稼。
二月戊申，顺德路九县水旱。三月，濮州水灾。五月丙
寅，松江府上海县水，仍旱。六月甲戌，新平、上蔡二县
水。壬午，辰州江水溢，坏民庐舍。丁亥，奉元属县水。庚
寅，建德路水。七月戊戌，淮安路水。八月己卯，庐州路
六安、舒城县水。九月戊戌，大宁路水，达达等驿水，伤”
稼。十一月辛酉，平江路水，损官民田四万九千六百
三十顷。十二月辛卯，徽州、庐州、济南、真定、河间、大名、
归德、汝宁、巩昌诸处及河南芍陂屯田水。　按《五行
志》：二年闰五月，睢阳县亳社屯大水。六月，奉元郿县、
邠州新平、上蔡二县水。

至治三年，大水。八月，泰定帝即位，复大水。

按《元史英宗本纪》，“三年五月丙辰，东安州水，坏民田
千五百六十顷。戊午，真定路武邑县雨水害稼，诸卫
屯田及永清县水。六月，易安、沧、莫、霸、祁诸州及诸卫
田水，坏田六十馀顷。”　按《泰定帝本纪》，至治元年八
月癸巳即位。“九月，南康、漳州二路水。”　按《五行志》，三
年七月，漷州雨水害稼。九月，漳州、建昌、南康等郡水。

### 泰定帝泰定元年大水江河海溢

按《元史泰定帝本纪》，“泰定元年四月辛巳，云南中庆
昆明屯田水。六月己卯，大同浑源河、真定滹沱河、陕
西渭水、黑水、渠州江水皆溢，并漂民庐舍。七月戊申，
奉元路朝邑县、曹州楚丘县，大名路开州濮阳县河
溢。大都路固安州清河溢。顺德路任县沙澧洺水溢，
定州屯河溢。九月癸丑，奉元路长安县大雨，澧水溢。”
延安路洛水溢。濮州馆陶县及诸卫屯田水。十二月
癸亥，盐官州海水溢，屡坏堤障，浸城郭，遣使祀海神。
乙亥，温州路乐清县盐场水，民饥。两浙及江东诸郡
水，坏田六万四千三百馀顷。　按《五行志》，泰定元年
五月，“漷州固安州水，陇西县大雨水，漂死者五百馀
家。”龙庆路雨水伤稼。六月，益都、济南、般阳、东昌、东平、
济宁等郡二十有二县，曹、濮、高唐、德州等处十县淫
雨，水深丈馀，漂没田庐。陈、汾、顺、晋、恩、深六州雨水害
稼。七月，真定、河间、保定、广平等郡三十有七县大雨
水五十馀日，害稼。

泰定二年，大水，江溢，汾河溢。

按《元史泰定帝本纪》，“二年正月己卯，南宾州、棣州等
处水。五月丙子，大都路檀州大水，平地深丈有五尺。
汴梁路十五县河溢。江陵路江溢。浙西诸郡霖雨，江
湖水溢。六月丁未，镇西武靖王部及辽阳水。通州三
河县大雨水丈馀。潼川府绵江中水江溢入城郭。冀
宁路汾河溢。七月壬申，睢州河决。八月辛丑，卫辉路
汲县河溢。”九月丁丑，开元路三河溢。十一月壬申，常
德路水。是岁，御河水溢。　按《五行志》，“二年正月，大都
宝坻县，肇庆高要县雨水。巩昌路水。闰正月，雄州归
信县大水。二月，甘州路大雨水，漂没行帐孳畜。三月，
咸平府清寇二河合流，失故道，隳堤堰。四月，涿州房
山、范阳二县水。岷、洮、汶、阶四州雨水。”五月，高邮、兴化、
江陵、公安二县水，河溢，汴梁被灾者十有五县。六月，
归德、宿州雨水。济宁路虞城、砀山、单父、丰、沛五县水。
八月，霸州，涿州永清、香河二县大水，伤稼九千五十
馀顷。十月，宁夏鸣沙州大雨水。

泰定三年，河决，大水，海溢。

按《元史泰定帝本纪》：“三年二月，归德府属县河决。五
月庚午，太平、兴化属县水，扬州路属县财赋官田水。
六月己亥，大同属县大水，光州水。大昌屯河决。七月
庚申，河决郑州阳武县，漂民万六千五百馀家。永平、
大都诸属县水。大同浑源河溢，檀、顺等州两河决，温
榆水溢。汴梁路水。八月辛丑，扬州崇明州大风雨，海”
水溢，溺水死者给棺敛之。真定、蠡州、奉元、蒲城等县及无为州诸处水。九月戊辰，扬州、宁国诸属县水。汾
州平遥县汾水溢。十一月己亥，亳州河溢，漂民舍八
百馀家，坏田二千三百顷。大宁路大水，坏田五千五
百顷，漂民舍八百馀家，溺死者人给钞一锭。庚子，沈
阳、辽阳、大宁等路及金、复州水，民饥。己巳，永平路大
水，锦州水溢，坏田千顷，漂死者百人。崇明州海溢，漂
民舍五百家。　按《五行志》：“三年正月，恩州水。六月，归
德府河决。六月，大同县大水。汝宁、光州水。七月，河决
郑州，漂没阳武等县民一万六千五百馀家。东安、檀、
顺、漷四州雨，浑河决。温榆水溢，伤稼。”延安路肤施县
水，漂民居九十馀户。八月，盐官州大风海溢，捍海堤
崩，广三十馀里，袤二十里，徙居民千二百五十家以
避之。真定蠡州，奉元蒲城县，无为州历阳、含山等县
水。九月，平遥县汾水溢。十一月，崇明州三沙镇海溢，
漂民居五百家。十二月，辽阳大水。大宁路瑞州大水，
坏民田五千五百顷，庐舍八百九十所，溺死者百五
十人。

泰定四年，海水溢，河决。

按《元史泰定帝本纪》：“四年正月戊申，盐官州海水溢，
坏捍海堤二千馀步。丁卯，大宁路水。三月，浑河决。四
月癸未，盐官州县水溢，侵地十九里。五月，以盐官州
海溢，命天师张嗣成修醮禳之。六月乙未，汴梁路河
决。七月，云州黑河水溢，衢州大雨水。辽阳辽河老撒
加河溢。八月癸酉，滹沱河水溢。扬州路崇明州海门”
县海水溢。汴梁路扶沟、兰阳县河溢，没民田庐。建德、
杭州、衢州属县水。　按《五行志》，“四年正月，盐官州潮
水大溢，四月复崩十九里，发丁夫二万馀人，以木栅
竹落、砖石塞之不止。”六月，大都东安、固安、通、顺、蓟、檀、
漷七州，永清、良乡等县雨水。七月，云安县水。八月，济
宁虞城县河溢，伤稼。十二月，夏邑县河溢。汴梁中牟、
开封、陈留三县，归德邳、宿二州雨水。

### 致和元年水

按《元史泰定帝本纪》，不载　按《五行志》：“致和元年三
月，盐官州海堤崩，遣使祷祠，造浮图二百十六，用西
僧法厌之。河决砀山、虞城二县。四月，盐官州海溢，益
发军民塞之，置石囤二十九里。六月，南宁、开元、永平
等路水。河间林邑县雨水。济南般阳、济宁、东平等郡
三十县，濮、德、泰安等州九县雨水害稼。七月，广西两
江”诸州水。

### 文宗天历元年大水

按《元史文宗本纪》：“天历元年十二月，杭州、嘉兴、平江、
湖州、镇江、建德、池州、太平、广德等路水，没民田四千
馀顷。”

天历二年，大水。

按《元史文宗本纪》：“天历二年六月，淮东诸路，归德府、
徐、邳二州大水，永平屯田府昌国、济民、丰赡诸署蝗
及水灾。丙午，永平屯田府所隶昌国诸屯，大风骤雨，
平地出水。七月丁巳，宗仁卫屯田大水，坏田二百六
十一顷。”　按《五行志》：“二年六月，大都东安通、蓟、霸四
州，河间靖海县雨水害稼。”

### 至顺元年大水河海江俱溢

按《元史文宗本纪》：“至顺元年五月，右卫左右手屯田
大水，害禾稼八百馀顷。六月丙申，黄河溢大名路三
属县，没民田五百八十馀顷。高唐、曹州及前后武卫
屯田水灾。七月丙子，海潮溢，漂没河间运司盐。闰七
月戊申，大都、太宁、保定、益都诸属县及京畿诸卫大
司农诸屯水，没田八十馀顷。杭州、常州、庆元、绍兴、镇”
江、宁国诸路，及常德、安庆、池州、荆门诸属县皆水，没
田一万三千五百八十馀顷。松江、平江、嘉兴、湖州等
路，水，漂民庐，没田三万六千六百馀顷。九月，辽阳行
省水达达路。自去夏霖雨，黑龙、宋瓦二江水溢。
至顺二年，大水，漳河决，太湖溢。

按《元史文宗本纪》：“二年四月壬戌，潞州潞城县大水。
五月甲辰，宁夏、绍庆、保定、德安、河间诸路属县大水。
六月，大都、保定、真定、河间、东昌诸路属县及诸屯水。
彰德路临漳县漳水决。七月戊戌，湖州安吉县大水
暴涨，漂死百九十人。大都河间、汉阳属县水。八月，江
浙诸路水潦害稼，计田十八万八千七百三十八顷。”
十月丁巳，江浙平江、湖州等路水伤稼。　按《五行志》：
“二年十月，吴江州大风，太湖水溢，漂民居一千九百
七十馀家。”十二月，深州、晋州水。

“至顺三年，河、洛、滹沱溢。宁宗即位，楚丘河堤坏。”
按《元史文宗本纪》，“三年二月，洛水溢。”五月丁酉，扬州
之江都，泰兴、德安府之云梦、应城县水。汴梁之睢州、
陈州，开封之兰阳、封丘诸县河水溢。滹沱河决，没河
间、青州等处屯田四十三顷。六月乙丑，无为州、和州
水。八月，冀宁路之阳曲、河曲二县及荆门州皆旱，江
水溢。高邮州之宝应、兴化二县，德安府之云梦、应城
大雨水。九月，益都路之莒、沂二州，泰安州之奉符县，
济南路之鱼台、丰县，曹丘之楚丘县，平江、常州、镇江
三路，松江府、江阴州，中兴路之江陵县，皆大水。　按《宁宗本纪》，三年十月庚子即位，是月丙寅，楚丘县河
堤坏。　按《五行志》，三年六月，汾州大水。

### 顺帝元统元年泾河黄河溢大水

按《元史顺帝本纪》，“至顺四年六月己巳即位。是月泾
河溢。关中水灾。黄河大溢。河南水灾。七月霖雨。”潮州
路水　按《五行志》：“元统元年五月，汴梁阳武县河溢。
害稼。六月，京畿大霖雨。水平地丈馀。泉州霖雨。溪水
暴涨。漂民居数百家。”

元统二年，水。

按《元史顺帝本纪》，“元统二年正月辛卯，东平须城县，
济宁济州、曹州济阴县水灾。二月，滦河、漆河、永平诸
县水灾，瑞州路水。三月庚子，杭州、镇江、嘉兴、常州、松
江、江阴水旱疾疫。四月，益都、东平路水。六月，大宁、广
宁、辽阳、开元、沈阳、懿州水、旱蝗。戊午，淮河涨，淮安路
山阳县满浦、清冈等处，民畜房舍多漂溺。九月壬子”，
吉安路水灾　按《五行志》。元统二年三月。山东霖雨
水涌。五月镇江路水。宣德府大水。

### 至元元年河决

按《元史顺帝本纪》。不载。　按《五行志》。至元元年。河决
汴梁封丘县。

至元二年，大水。

按《元史顺帝本纪》。不载。　按《五行志》：“二年五月，南阳
邓州大水。六月，泾水溢。八月，大都至通州霖雨大水。”
至元三年，“大水，河溢。”

按《元史顺帝本纪》，“三年二月，绍兴路大水。六月辛巳
大霖雨。自是日至癸巳不止。京师河南北水溢。御河、
黄河、沁河、浑河水溢。没人畜庐舍甚众。壬辰，彰德大
水。深一丈。七月己亥，漳河泛溢。乙卯，怀庆水。”　按《五
行志》：“三年五月，广西贺州大水害稼。六月，卫辉淫雨。
至七月丹、沁二河泛涨。与城西御河通流。平地深二
丈”馀，漂没人民房舍、田禾甚众，民皆栖于树木。郡守
僧家奴以舟载饭食之，移老弱居城头，日给粮饷，月
馀水方退。汴梁兰阳、尉氏二县、归德府皆河水泛溢，
黄州及衢州常山县皆大水。

至元四年，大水。

按《元史顺帝本纪》。“四年五月，临沂费县水。六月乙丑，
邵武路大雨。水入城郭。平地二丈。”　按《五行志》。四年
五月，吉安永丰县大水。

至元五年，大水。

按《元史顺帝本纪》，“五年六月庚戌，汀州路长汀县大
水，平地深可三丈馀，没民庐八百家，坏民田二百顷。
秋七月甲申，常山宜兴山水出，势高一丈，坏民庐。”
按《五行志》，“五年七月，沂沐二河暴涨，决堤防，害田稼。
邵武光泽县大水。”

至元六年，大水。

按《元史顺帝本纪》，“六年二月，福宁州大水，溺死人民。
京畿五州十一县水。秋七月乙卯，奉元路盩厔县河
水溢，漂流人民。十月，河南府宜阳等县大水，漂没民
庐，溺死者众。”　按《五行志》，“六年五月甲子，庆元奉化
州山崩，水涌出平地，溺死者甚众。六月，衢州西安、龙
游二县大水。庚戌，处州松阳、龙泉二县积雨，水涨入
城”中，深丈馀，溺死者五百馀人，遂昌县尤甚，平地三
丈馀。桃源乡山崩，压溺民居五十三家，死者三百六
十馀人。七月壬子，延平南平县淫雨，水泛涨，溺死百
馀人，损民居三百馀家，坏民田二顷七十馀亩。

### 至正元年海溢大水

按《元史顺帝本纪》。“至正元年六月，扬州路崇明、通、泰
等州，海潮涌溢。溺死者千六百馀人。”　按《五行志》。至
正元年，汴梁钧州大水。

至正二年，汾水溢，大水。

按《元史顺帝本纪》，三年六月，汾水大溢。　按《五行志》，
“二年四月，睢州仪封县大水害稼。六月癸丑夜，济南
山水暴涨，冲东西二关，流入小清河。黑山、天麻、石固
等寨及卧龙山水通流入大清河，漂没上下民居千
馀家，溺死者无算。”

至正三年，河决。

按《元史顺帝本纪》，“三年五月，河决白茅口。”　按《五行
志》：“三年二月，巩昌宁远、伏羌、成纪三县山崩水涌，溺
死者无算。五月，黄河决，曰茅口。七月，汴梁中牟、扶沟、
尉氏、洧川四县，郑州荥阳、汜水、河阴三县大水。”
至正四年，河决，海溢，大水。

按《元史顺帝本纪》，“四年正月庚寅，河决曹州，河又决
汴梁。五月，大霖雨，黄河溢，平地水二丈，决白茅堤、金
堤，曹、濮、济兖皆被灾。七月，滦河水溢。戊子朔，温州飓
风大作，海水溢，地震。”　按《五行志》：“四年五月，霸州大
水。六月，河南巩县大雨，伊、洛水溢，漂民居数百家。济
宁路，兖州，汴梁、鄢陵、通许、陈留、临颍等县大水害稼，
人”相食。七月，滦河水溢出，平地丈馀。永平路禾稼庐
舍漂没甚众。东平路东阿、阳谷、汶上、平阴四县，衢州
西安县大水。

至正五年。河决按《元史顺帝本纪》。不载　按《五行志》。五年七月。河决
济阴。漂官民亭舍殆尽。十月。黄河泛溢。

至正六年，河决。

按：《元史顺帝本纪》：“六年，黄河决。”

至正七年，大水。

按《元史顺帝本纪》。不载　按《五行志》。七年五月。黄州
大水。八月壬午。上海浦中午。潮退而复至。

至正八年，河决大水，江海潮溢。

按《元史顺帝本纪》，“八年正月辛亥，黄河决。五月庚子，
广西山崩水涌。平地水深二丈馀。屋宇人畜漂没。壬
子，宝庆大水”　按《五行志》，“八年四月，平江、松江大水。
五月庚子，漓江溢。平地水深二丈馀。屋宇人畜漂没。
乙卯，钱塘江潮比之八月中高数丈馀。沿江民皆迁
居以避之。六月己丑，中兴路松滋县骤雨。水暴涨。平
地”深丈有五尺馀，漂没六十馀里，死者一千五百人。
是月，胶州大水。七月，高密县大水。

至正九年，河决，大水。

按《元史顺帝本纪》，“九年三月，河北溃。”　按《五行志》，“九
年七月，中兴路，公安、石首、潜江、监利等县及沔阳府
大水。夏秋蕲州大水，伤稼。”

至正十年，大水。

按《元史顺帝本纪》。不载　按《五行志》，“十年五月，龙兴
瑞州大水。六月乙未，霍州灵岩县雨水暴涨，决堤堰。
漂民居甚众。七月，汾州平遥县汾水溢。静江荔浦县
大水害稼。”

至正十一年，大水，河溢。

按《元史顺帝本纪》，“至正十一年秋七月丙辰，广西大
水。”　按《五行志》：“十一年夏，龙兴、南昌、新建二县大水，
安庆桐城县雨水泛涨，花崖、龙源二山崩，冲决县东
大河，漂民居四百馀家。七月，冀宁路平晋、文水二县
大水，汾河泛溢东西两岸，漂没田禾数百顷。河决归
德府永城县，坏黄陵冈岸。静江路大水，决南北二陡
渠。”

至正十二年，大水。

按《元史顺帝本纪》。不载　按《五行志》：“十二年六月，中
兴路松滋县骤雨水暴涨。漂民居千馀家，溺死七百
人。”七月衢州西安县大水。

至正十三年，大水。

按《元史顺帝本纪》，“十三年六月蓟州大水。”　按《五行
志》：“十三年，蓟州丰润、玉田、遵化、平谷四县大水。”七月
丁卯，泉州海水日三潮。

至正十四年，大水，伊、洛溢。

按《元史顺帝本纪》，“十四年六月，荆州大水。”　按《五行
志》，“十四年六月，河南府巩县大雨，伊、洛水溢，漂没民
居，溺死三百馀人。秋，蓟州大水。”

至正十五年，大水。

按《元史顺帝本纪》。不载。　按《五行志》。十五年六月。“荆
州大水。”

至正十六年，河决，大水。

按《元史顺帝本纪》。十六年八月。黄河决。山东大水
按《五行志》。“十六年河决郑州河阴县。官署民居尽废。
遂成中流。山东大水。”

至正十七年，大水，漳河溢。

按《元史顺帝本纪》：“十七年八月蓟州大水。”　按《五行
志》，“十七年六月，暑雨，漳河溢，广平郡邑皆水。秋，蓟州
四县皆大水。”

至正十八年，大水。

按《元史顺帝本纪》。十八年七月“京师大水。”　按《五行
志》，“十八年秋，京师及蓟州、广东、惠州、广西四县，贺州
皆大水。”

至正十九年，汾水溢，河决。

按《元史顺帝本纪》。“十九年夏四月癸亥朔。汾州暴涨。”
按《五行志》。十九年九月。济州任城县河决。

至正二十年，大水。

按《元史顺帝本纪》。不载。　按《五行志》。二十年七月。“通
州大水。”

至正二十二年，河决，大水。

按《元史顺帝本纪》。至正二十二年七月。河决范阳县。
漂民居。　按《五行志》。二十二年三月。邵武光泽县大
水。

至正二十三年，河决。

按《元史顺帝本纪》。不载　按《五行志》。二十三年。“孟州
济源温县水。七月河决东平寿张县。圮城墙。漂屋庐。
人溺死甚众。”

至正二十四年，水。

按《元史顺帝本纪》。不载。　按《五行志》：二十四年三月，
“益都县井水溢而黄。”怀庆路孟州河内武陟县水。七
月，益都路寿光县、胶州高密县水。

至正二十五年，大水，河决。

按《元史顺帝本纪》。二十五年秋七月。京师大水。河决
小流口。达于清河　按《五行志》。“二十五年秋。蓟州大水。东平、须城、东阿、平阴三县河决小流口。达于清河。
坏民居。伤禾稼。”

至正二十六年，大水，河徙。

按《元史顺帝本纪》，至正二十六年秋七月，介休县大
水　按《五行志》：“二十六年二月河北徙，上自东明，曹
濮下及济宁，皆被其害。六月，河南府大霖雨，瀍水溢，
深四丈许，漂东关居民数百家。”秋七月，汾州介休县
汾水溢蓟州四县。卫辉、汴梁钧州大水害稼。八月，棣
州大清河决。滨、棣二州之界民居漂流无遗。济宁路
肥水县西黄水汎溢，漂没田禾民居百有馀里，德州
齐河县境七十馀里亦如之。